Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17 - pročišćeni tekst i 98/19), članaka 15. i 19. Zakona o upravljanju državnom imovinom („Narodne novine“ broj 52/18) i članka 29. Statuta Općine Gornja Rijeka („Službeni glasnik Koprivničko – križevačke županije“ broj 1/18. i 5/20) Općinsko vijeće Općine Gornja Rijeka na 34. sjednici održanoj 7. prosinca 2020. godine donijelo je

**ODLUKU**

**o usvajanju Godišnjeg plana upravljanja imovinom u vlasništvu**

**Općine Gornja Rijeka za 2021. godinu**

**I.**

Ovom Odlukom usvaja se Godišnji plan upravljanja imovinom u vlasništvu Općine Gornja Rijeka za 2020. godinu (u daljnjem tekstu: Godišnji plan) kojeg je Općina Gornja Rijeka u obvezi donijeti u skladu s odredbama Zakona o upravljanju državnom imovinom (»Narodne novine«, broj 52/18) te prema preporukama navedenim u Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Koprivničko-križevačke županije.

**II.**

Godišnjim planom upravljanja imovinom određuju se:

* kratkoročni ciljevi i smjernice upravljanja imovinom Općine Gornja Rijeka,
* provedbene mjere u svrhu provođenja Strategije,
* detaljna analiza stanja upravljanja pojedinim oblicima imovine u vlasništvu Općine Gornja Rijeka,
* godišnji planovi upravljanja pojedinim oblicima imovine u vlasništvu Općine Gornja Rijeka.

Pobliži obvezni sadržaj Godišnjeg plana upravljanja, podatke koje mora sadržavati i druga pitanja s tim u vezi, propisano je Uredbom o obveznom sadržaju plana upravljanja imovinom u vlasništvu Republike Hrvatske (»Narodne novine«, broj 21/14).

**III.**

Godišnji plan se nalazi u prilogu ove Odluke i čini njezin sastavni dio.

**IV.**

Ova Odluka stupa na snagu danom donošenja, a objavit će se na Internet stranicama Općine Gornja Rijeka.

OPĆINSKO VIJEĆE OPĆINE GORNJA RIJEKA

KLASA: 406-01/20-01/12

URBROJ: 2137/25-20-2

Gornja Rijeka, 7. prosinca 2020.

 PREDSJEDNICA:

 Vesna Nemčić